**Referat fra afdelingsmøde Vallensbæk Stationstorv**

**onsdag den 18. september 2019 kl. 17.00 i ejendommens fælleslokale**

Tilstede: Beboere fra 41 (48) boliger, svarende til 82 (96) stemmer. Der var mødt 59 beboere.

Fra KAB: Økonomisk konsulent Mick Holm Kristensen og driftschef Bo Mølgaard Espenhain.

Fra Ejendomskontoret: Driftsleder Michael Bellman.

Fra Vallensbæk Boligselskab: Katja Lindblad, Lone Christiansen og Preben Suhr

**1. Velkomst og valg af dirigent**

Peder bød velkommen og Poul-Erik Andreasen blev valgt som dirigent.

**2. Valg af stemmeudvalg og referent**

Alice, Anne-Lise, Annie og Bente blev valgt til stemmeudvalg, Marianne til referent.

**3. Fremlæggelse af beretning**

Afdelingsbestyrelsens beretning var udsendt på forhånd. Peder knyttede kommentarer til beretningen. Beretningen blev enstemmigt godkendt.

**4. Godkendelse af afdelingens driftsbudget for 2019 og seneste års regnskab til orientering**

Mick gennemgik regnskab for 2018.

Mick gennemgik budgettet for 2020. Budgettet balancerer med kr. 5.828.000 og slutter hverken med lejeforhøjelse eller lejenedsættelse.

Budgettet blev godkendt med 82 stemmer.

**5. Behandling af indkomne forslag**

Forslag 1 og 2 handlede om husorden, husdyr. Afdelingsbestyrelsen fremsatte et ændringsforslag.

Forslaget blev sendt tilbage til afdelingsbestyrelsen til yderligere behandling og tages op på et afdelingsmøde.

Forslag 3 var en opfordring til afdelingsbestyrelsen til at genoptage bestræbelserne på at få reguleret bebyggelsens indeklima. Blev taget til efterretning.

Forslag 4 gik ud på, at indblæsningstemperaturen sættes til anbefalet temperatur for beboelse, som besluttes af ejendomskontoret. Der var enighed herom.

Forslag 5 var at rengøring af opgange flyttes til starten af ugen. Alle stemte for.

Forslag 6 om storskrald kunne ikke komme til afstemning, da afdelingsmødet ikke kan tilrettelægge arbejdet og arbejdstiden for medarbejderne på ejendomskontoret.

Forslag 7 om rensning af røgalarmer blev trukket tilbage.

Forslag 8 om pladsen foran glaspartiet i vor indgang m.m. kom ikke til afstemning, da vi ikke beslutte om Stationstorvets arealer. Katja tager det op i Centerforeningen.

Forslag 9 om vedligeholdelse og justering af glasinddækning blev henvist til at beboerne kunne henvende sig til Alument for at få et tilbud. Forslagsstiller stillede sig til rådighed for at koordinere opgaven. (Meldes ud i nyhedsbrev).

Forslag 10 var et ønske om at prisen for leje af gæsteværelset blev sat ned. Forslagsstiller trak forslaget.

**6. Valg af formand.**

Peder blev enstemmigt valgt for en ny 2-års periode.

**7. Valg af bestyrelsesmedlem**

Gert blev enstemmigt valgt for en ny 2-års periode.

**8. Valg af suppleanter**

Lene Kümpel (1. suppleant) og Jørgen Strit Nielsen (2. suppleant) blev valgt for en ny 1-års periode.

**9. Eventuelt valg af repræsentantskabsmedlemmer**

Der skulle ikke vælges repræsentantskabsmedlemmer. Vælges af afdelingsbestyrelsen.

**10. Eventuelt**

Lars opfordrede til en bedre affaldssortering. Læs folderen og se plancherne i affaldsrummet.

Der var et forslag om lade stander til el-biler. Katja tager punktet med på møde i Centerforeningen.

Jan forslog afskærmning i enderne af cykelstativer for at undgå slagregn.

Vallensbæk, den 23. september 2019

Poul-Erik Andreasen, dirigent Peder Christian Kornum, afdelingsformand sign. sign.